প্যাট্রিসিয়া অস্ট্রিয়ানের ৪ বছরের ছেলে এডওয়ার্ডের খুব অদ্ভুত ফোবিয়া বা ভীতি ছিল, সেটা হচ্ছে সে মেঘলা দিনগুলোকে ভয় পেত। এক সময় সে বলতে শুরু করে যে তার গলার ভেতরে প্রচণ্ড ব্যথা হচ্ছে। সে প্রায়ই বলতো, তার গলার ভেতরে গুলিটা রয়ে গিয়েছে। সে প্রায়ই তার মাকে তার অতীত জীবনের কথা বলতো। সে বলতো সে ১ম বিশ্বযুদ্ধে একজন সৈনিক ছিল ও তাকে গুলি করে মেরে ফেলা হয়। সে ঘটনাগুলোর এত নিখুঁত বর্ণনা দেয় যে তা অবিশ্বাস করার মতো উপায় ছিল না। তাকে চিকিৎসকদের কাছে নেয়া হলে চিকিৎসকরা প্রথমে কিছুই খুঁজে পান নি। এরপর তার গলার টনসিল অপারেশন করা হয়। এরপরেই তার গলার ভেতরে অত্যন্ত রহস্যময় ধরণের ‘সিস্ট’ বা ফোসকার মত একটি জিনিস দেখা যায়। চিকিৎসকরা বুঝতে পারছিলেন না কিভাবে এটাকে দূর করা যাবে। এদিকে এডওয়ার্ড তার বাবা-মা’কে বলতে থাকে তার পূর্ব জন্মের বিভিন্ন ঘটনা। একদিন হঠাৎ করেই ফোসকাটি মিলিয়ে যায় ও চিকিৎসকরা এর কোন কারণই বের করতে পারেন নি।